b'\n_START_ARTICLE_\nKulturologija\n_START_PARAGRAPH_\nKulturologija je interdisciplinarna veda o kulturi. Povezuje aspekte umetnostne zgodovine, literarnih ved, znanosti o medijih, filozofije, teologije, psihologije in sociologije._NEWLINE_Posebej pozorna je kulturologija na antropologijo kulturnega ustvarjanja znotraj dolo\xc4\x8denih dru\xc5\xbebenih, zgodovinsko-politi\xc4\x8dnih, literarno-umetni\xc5\xa1kih, ekonomskih in pravnih okvirov. Tudi \xc5\xa1tudije spola (angl. gender studies) spadajo v kulturologijo. Ponekod kulturologijo razumejo kot teoreti\xc4\x8dno analizo kulturnih pojavov v naj\xc5\xa1ir\xc5\xa1em smislu, drugod je v veljavi o\xc5\xbeji pomen, sinonimen umetnosti. Nekje vmes je pomen kulturologije kot novej\xc5\xa1e oblike humanistike. V akademski okvir kulturologije spadajo med drugim: filmska analiza, vizualna kultura, literarna zgodovina, glasbena zgodovina oziroma muzikologija, teatrologija ipd.'